జాట్ నేతలతో జరిగిన చర్చలు ఫలప్రదమయ్యాయి. హర్యానా సీఎం మనోహర్లాల్ ఖట్టర్ నేతృత్వంలో జరిగిన చర్చలలో స్పష్టమైన హామీ లభించడంతో తాము ఢిల్లీలో తలపెట్టిన ఆందోళనను విరమించుకుంటున్నట్లు జాట్ నేతలు ప్రకటించారు. ప్రభుత్వం తమ డిమాండ్లకు అంగీకరించిందని వారు వివరించారు. ఇక, సీఎం ఖట్టర్ మాట్లాడుతూ ఢిల్లీ హైకోర్టు ఆదేశాల ప్రకారం రిజర్వేషన్ల ప్రక్రియను కేంద్ర, రాష్ట్ర ప్రభుత్వాలు త్వరలోనే ప్రారంభిస్తాయని తెలిపారు. ఇక, ఫతేహాబాద్ జిల్లాలో జరిగిన జాట్ల ఉద్యమం హింసాత్మకమైంది. ఉద్యమకారులను అదుపు చేసే క్రమంలో జరిగిన ఘర్షణల్లో ఒక ఎస్పీ, డీఎస్పీ సహా తొమ్మిది మంది పోలీసులు గాయపడ్డారు. రెండు పోలీసు బస్సులకూ ఆందోళనకారులు నిప్పు పెట్టారు.
jat nethalatho jarigina charchalu phalapradamayyayi. haryana cm manoharlal khattar netrutvamlo jarigina charchalalo spashtamaina haami labhinchadamtho taamu dhilleelo talapettina aandolananu viraminchukuntunnatla jat nethalu prakatinchaaru. prabhutvam tama demandlaku angeekarinchindani vaaru vivarinchaaru. ika, cm khattar maatlaadutuu dhilli hycortu aadesaala prakaaram reservationla prakriyanu kendra, rashtra prabhutvaalu twaralone praarambhistaayani telipaaru. ika, fatehabad jillaalo jarigina jaatla udyamam himsaatmakamaindi. udyamakaarulanu adupu chese kramamlo jarigina gharshanallo oka espy, dsp sahaa tommidi mandi poliisulu gayapaddaru. rendu polisu bassulakuu aandolanakaarulu nippu pettaaru.